|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

**TANTÁRGYI ADATLAP**

1. **Tantárgyleírás**

# **Alapadatok**

## ***Tantárgy neve (magyarul, angolul)***

Belső terek építészete ● Architectural Interiors

## ***Azonosító (tantárgykód)***

**BMEEPKO0905**

## ***A tantárgy jellege:***

kontakt órával rendelkező tanegység

## ***Kurzustípusok és óraszámok***

|  |  |  |
| --- | --- | --- |
| **kurzustípus** | **heti óraszám** | **jelleg** |
| előadás (elmélet) | 2 | önálló kurzus |
| gyakorlat | - | - |
| laboratóriumi gyakorlat | - | - |

## ***Tanulmányi teljesítményértékelés (minőségi értékelés) típusa***

vizsga

## ***Kreditszám***

2

## ***Tantárgyfelelős***

|  |  |
| --- | --- |
| neve: | Major György DLA  egyetemi docens  [major.gy@kozep.bme.hu](mailto:major.gy@kozep.bme.hu) |
| beosztása: |
| elérhetősége: |

## ***Tantárgyat gondozó oktatási szervezeti egység***

Középülettervezési Tanszék

## ***A tantárgy weblapja***

<http://www.kozep.bme.hu/belso-terek-epiteszete/>

## ***A tantárgy oktatásának nyelve***

magyar/angol

## ***A tantárgy tantervi szerepe, ajánlott féléve***

Kötelezően választható az alábbi képzéseken:

#### 1. 3N-M0 ● Építészmérnöki nappali osztatlan mesterképzés tervezői specializáció, magyar nyelven ● 5. félév-től

#### 2. 3NAM0 ● Építészmérnöki nappali osztatlan mesterképzés angol nyelven ● 5. félév-től

## ***Közvetlen előkövetelmények***

### Erős előkövetelmény:

#### BMEEPKOA401 Középülettervezés tervezés, 2. Public Building Design 2.

### Gyenge előkövetelmény:-

### Párhuzamos előkövetelmény:-

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):-

## ***A tantárgyleírás érvényessége***

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# **Célkitűzések és tanulási eredmények**

## ***II.1*** ***Célkitűzések:***

A tárgy egyik célja az építészeti tervezésben a belső terek alakításának fontosságát kiemelni és tudatosítani a használhatóságon túl az építészeti térképzés összetett dimenzióinak megismerését, felismerését és tudatos alkalmazását. Erre a tárgy keretében a pályázat és a vizsga tervezési feladata szolgál gyakorlási lehetőségül. A másik cél azoknak az eszközöknek a vizsgálata, használatuk módjának megismerése, amelyek a térképzés során rendelkezésünkre állnak. Valamint annak a tudatosítása, hogy minden építészeti tér valamely használat igényével készül, a használati módok ismeretének bővítése. Ezért az előadások részben elméleti, részben gyakorlati tematikát takarnak, egymást válva általánosabb elvi megfontolások konkrét példák bemutatásával, elemzésével. Tervezés elméleti ismeretek tervezési praktikum adataival párhuzamba állítva. A tanszéki oktatókon túl meghívott előadók, valamint a pályázati szponzorok bemutatkozása szélesítik a ismeretek körét.

## ***II.2.*** ***Tanulási eredmények***

A tantárgy sikeres teljesítésével elsajátítható kompetenciák

### Tudás: A tér általános, társadalmi kulturális fogalmától a belső tér alkotás praktikumának és kortást követelményeinek feltárása, a tervezési ismeretek integrálásával. A belső téri tárgyi világ összhangjának törvényszerűségei alapismeretének feltárása. Az egyetemes tervezés fogalma és gyakorlata a belső terek kialakítása során. A szerkezet és téralakító szerpének vizsgálata.

### Képesség: Képessé tesz az adott funkciókhoz, körülményekhez és igényekhez illeszkedő építészeti programalkotásra, követelményrendszer összeállítására, a tervezési folyamatot a koncepcióalkotástól a részlettervek szintjén keresztül a megvalósulásig való átlátására, a leginkább megfelelő megoldások, anyagok és elrendezések kiválasztására. Intuíció és módszeresség

### Attitűd A tárgy felhívja a figyelmet az esztétikai szempontokat és műszaki követelményeket egyaránt kielégítő, magas minőségű, harmonikus építészeti terv fontosságára, a problémák felismerésére és azok intuitív és az ismereteken alapuló megoldására. Felhívja a figyelmet az ökológiai szempontok jelentőségére, az építészet közösségi aspektusainak erősödő mivoltára. Nyitott az új információk befogadására, törekszik szakmai- és általános műveltségének a környezettel, emberi problémákkal, helyzetekkel szembeni érzékenység folyamatos fejlesztésére.

### Önállóság és felelősség: A személyes anyagi és erkölcsi felelősség, az épített környezet társadalmi hatásának jelentőségének tudatosítása kiemelt hangsúllyal szerepel a tárgy céljai között. Elkötelezettség és igény a minőségi alkotó munkára.

## ***II.3.*** ***Oktatási módszertan***

Az előadások tematikus blokkokba szerveződnek.

Az első blokk alapvetéseket tárgyal. Fő témakörei térelméleti alapvetések. Térhasználat spontán és tudatos formái.

A második blokk a téralkotás, alapesetei, szem előtt tartva az egyetemes tervezés szemléletének teljes körét.

A harmadik blokk tárgyhasználat spontán és tudatos formái, a tárgyi eszközök és a téralkotás összefüggését kiemelve.

A negyedik blokk a tárgyalkotás alapvetései, szem előtt tartva az egyetemes tervezés szemléletének teljes körét.

## ***Tanulástámogató anyagok***

Az előadások minden kurzus során frissített teljes szöveges és képi anyaga, a félév aktuális témáihoz kapcsolt irodalomjegyzék

# III. **Tantárgy tematika**

|  |  |  |
| --- | --- | --- |
| TEMATIKA - ÜTEMTERV | | |
| 1 | nyitóelőadás | a félév tematikájának, követelményeinek ismertetése, a belső tér általános és építészeti fogalma |
| 2 | előadás | térelméletek, a tér érzékelése, leképzése |
| 3 | előadás | térhasználat 1 - a térhasználat elemi módjai és spontán módjai /állatok térhasználata, talált terek/ |
| 4 | előadás | térhasználat 2 – közös és személyes tér, a különböző kultúrák térhasználati sajátosságai |
| 5 | előadás | téralkotás 1 – mozgás, akciók, interakciók térbelisége |
| 6 | előadás | téralkotás 2 – a struktúra és a felület tere |
| 7 | vázlattervi hét |  |
| 8 | előadás | téralkotás 3 - akadálymentes tér |
| 9 | előadás | tárgyhasználat 1 – a tárgyhasználat elemi módjai és spontán módjai /állatok tárgyhasználata, talált tárgyak/ |
| 10 | előadás | tárgyhasználat 2 - tárgykultúra |
| 11 | előadás | tárgyalkotás 1 az egyetemes tervezési szemlélet érvényesülése a tárgytervezésben |
| 12 | előadás | tárgyalkotás 2 meghívott kortárs designer bemutatkozása, a félév mottójához kötődő előadással |

1. **Tantárgy Követelmények**

# **IV.** **A Tanulmányi teljesítmény ellenőrzése és értékelése**

## ***IV.1.*** ***Általános szabályok***

a. A szorgalmi időszakban: részvétel a TVSZ. szerint kötelező

b. A vizsgaidőszakban: írásbeli vizsga (amennyiben megajánlott jegyet nem kapott a hallgató)

## ***IV.2. Teljesítményértékelési módszerek***

1. A tantárgy teljesítésének feltétele a sikeres vizsga, mely hangsúlyozottan nem visszakérdező jellegű, hanem az előadások témaköreihez köthető ismeretek önálló alkalmazására való képességet méri, 2 elméleti kérdésre adandó rövid esszészerű írásos válasszal /1 óra/ és egy kis tervezési feladat vázlatos megoldásával /3 óra/. A vizsga időtartama 4 óra.
2. Vizsgajegy adható az előadások témaköreihez kötődő tanulmány alapján. A tanulmány egyéni munkával elkészített elemző szöveges/rajzos dolgozat, melynek terjedelme húsz-negyvenezer karakter (5-10 a/4 oldal) között kell legyen, ezen belül fele kép és illusztráció is lehet.

## ***IV.3. Teljesítményértékelések részaránya a minősítésben***

## ***IV.4.*** ***Érde*mjeg*y megállapítás***

| vizsgajegyés tanulmányjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 83 – 90% |
| jó (4) | Good [C] | 71 – 83% |
| közepes (3) | Satisfactory [D] | 62,5 – 71% |
| elégséges (2) | Pass [E] | 50 – 62.5% |
| elégtelen (1) | Fail [F] | <50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## **IV.5.** ***Javítás és pótlás***

A vizsga a TVSZ szerint egy vizsgaidőszakon belül ismételhető, illetve keresztfélévben vizsgakurzus

## **IV.6.** ***A tantárgy elvégzéséhez szükséges tanulmányi munka***

| tevékenység | óra / félév |
| --- | --- |
| részvétel a kontakt tanórákon | 24 |
| felkészülés a teljesítményértékelésekre | - |
| rajzfeladatok elkészítése | - |
| vizsgafelkészülés | 36 |
| összesen: | ∑60 |

## **IV.7.** ***Jóváhagyás és érvényesség***

Jóváhagyta az Építészmérnöki Kar Tanácsa, érvényesség kezdete 2017. szeptember 7.